IN NOMINE SANCTE ET INDIVIDUE TRINITATIS. HEINRICUS* DIVINA FAVENTE clementia, Romanorum imperator augustus. Si justis petitionibus fidelium nostrorum aurem pietatis accomodaverimus nobis ad salutem anime nostrę profuturum minime dubitamus. Quapropter omnium fidelium nostrorum presentium videlicet et futurorum noverit industria qualiter sanctę Crisopolitanę ęcclesię archiepiscopus, Hugo*, nostram adiit imperialem clementiam, humiliter obsecrans ut bona quę ęcclesia sancti Benigni Divionensis coenobii in nostro regno haberet, nostra illi confirmarentur imperiali auctoritate. Concedimus igitur, ob interventum dilectissimę contectalis nostrę imperatricis Agnetis*, et corroboramus per hanc precepti nostri paginam et propter peticionem fidelis nostri predicti archiepiscopi Bisonticensis et comitis Raynaldi* quicquid in regno nostro jure ac legaliter adquisivit prefata ęcclesia sancti Benigni, [223] Albiniacum videlicet villam, cum ecclesia sancto Marcello attitulata; [336] aliam in Cimbiliaco villa; terciam in villa que vocatur Duellaris villare, cum possessionibus ad easdem ęcclesias pertinentibus, scilicet eas cum cella et ęcclesia Offonis villę antiquitus abbatię, in memoria sancti martiris et episcopi Leodegarii consecrata, et omnibus pertinentiis ejus, sicut Burchardus*, cujus beneficium fuit, [302] eidem ęcclesię tradidit. Corroboramus etiam donum caldariarum in Salinis vico, cum sedibus suis, quas [197] tradidit supradictę ęcclesię comes Otto* cognomento Willelmus Et ut in his quę pro expiandis peccaminibus benefactorum loci ipsius a fratribus ibi Deo famulantibus aguntur, nostrę recordationis temporibus succiduis intersit memoria, statuimus atque decernimus ut quod ad prefati loci utilitatem in jam dictis cellis emptum est vel collatum futurisve legaliter temporibus emendum atque donandum per hujus nostrę auctoritatis preceptum ratum habeatur ac firmum ita ut a nullis nostris successoribus aut aliquibus aliis contradictoribus, aliqua possit temeritate vel ratione violari. Si quis autem, quod eventurum minime credimus, huic nostrę auctoritatis precepto obviare et presentem donationem a nobis legaliter factam temptaverit effringere, non valeat quod cupit efficere, sed sciat se compositurum auri libras mille, medietatem camerę nostrę et medietatem prescripto monasterio ejusque rectoribus. Et ut hoc verius credatur diligentiusque ab omnibus observetur, manu propria corroborantes, sigillo nostro subter insigniri jussimus. SIGNUM DOMNI HEINRICI TERCII, REGIS INVICTISSIMI, RELIGIOSI PRINCIPIS, (monogramma) SECUNDI ROMANORUM IMPERATORIS AUGUSTI, BURGUNDIONUM PRIMI. HUGO CANCELLARIUS, VICE HUGONIS ARCHIEPISCOPI ET ARCHICANCELLARII, recognovit. Anno ab INCARNATIONE Domini .M.L.III., indictione .VI., anno vero domni Heinrici tercii regis invictissimi, imperatoris secundi, ordinationis ejus .XXVI., regni quidem XV, imperii autem VII. Actum Vuormatię feliciter. ccccc